
Auditores humanissimi, 


Inter bona, quibus mortalium felicitas in terris cumu¬ 
latur, haud in minimis boc habendum existimo, auditores, 
in magna videlicet atque illustri urbe vitam degere. Hinc 
enim incredibile memoratu est quot commoda in nos 
proficiscantur. His adnumeranda artium multitudo, qui¬ 
bus et tutior et iucundior vita paratur; adnumerandae 
doctorum virorum opportunitates, quibuscum communi¬ 
care , quosque , pro re nata , tibi liceat consulere; po¬ 
stremo illa publici moris urbanitas est adnumeranda, 
quae haud mediocre curarum lenimentum esse consuevit. 
Verum si mirabiles utilitates nobis praebet magna et 
illustris civitas, tum in secundis, tum in adversis tem¬ 
porum casibus, nostrae etiam partes sunt, quas a nobis 
patria deposcit. In primis autem nostrum est hoc munus, 
ut in summos atque illustres viros intueamur, qui rebus 
olim fortiter et laudabiliter gestis patriam a periculis 

vindicarunt, afflictam recrearunt, amplam atque florentem 
ornare non destiterunt. Huc nimirum pertinet sapiens 
illud Aristotelis dictum, nemini gloriari licere quod ma¬ 
gnae urbis civis sit; sed unicuique omnino videndum , 
an ita vivat, ut magna et illustri patria dignus habea¬ 
tur (i). Quae quidem animo reputans, auditores huma¬ 
nissimi , ne clarissima hac urbe indignus forte sim di¬ 
cendus , quae tot egregios et fortissimos viros qualibet 
tempestate protulit, pro solida Italiae laude elaborantes, 
optimum factum existimavi, si hodie acroases meas ita 
auspicarer, ut pro virili parte Italorum doctrinam a ca- 
luniniantibus vindicarem. Profecto mihi licet apud vos 
gloriari, me haud inertem hactenus vitam transegisse, 
et (quod paucis admodum contigisse constat) me quin- 
quagiuta iam annos in latinis litteris tradendis 
ita versari, ut nullum laborem italicae iuventutis causa re¬ 
cusarem, nihil sane anxius aut de fama, aut do honoribus 
ac praemiis, quae saepe dormientibus defe¬ 
runtur. Quo facto, etsi optimi civis officio mihi iam 
perfunctus videor; nulla tamen re me a proposito pa¬ 
tiar deterreri, quamdiu Deo visum erit eas animi cor¬ 
porisque vires mihi suppeditare, quibus possim muneris 
mei partes naviter implere. 

Equidem arbitror, unumquemque vestrum , auditores 
humanissimi, aut usurpasse oculis, aut fando saltem ac- 
cepissse quae leguntur in historia romana, quam Theo¬ 
dorus Mommsenius, Vir Cl., superioribus proxime annis 
evulgavit. Praetermitto quae plusquam Niebuhriana licen- 





tia scripsit do origine urbis Romae, ab iis plane abhor¬ 
rentia, quae memoriae prodita sunt a gravissimis histo¬ 
ricis romanis , qui aut incorruptis vetustissimis monu¬ 
mentis niterentur, aut populari opinione a maioribus 
voluti per manus tradita. Praetermitto complura ea- 
demque frugifera Romanorum instituta, quibus alienam 
quamdam formam et speciem germanus historicus affinxit. 
Venio autem ad duos praesertim locos, in quibus noster 
libidini suae sic indulsit, ut praecipuam Italis laudem 
deterere conetur, qua piae ceteris gentibus celebrantur. 
Mira fortasse commemorabo, auditores, quibus nemo sane 
vestrum fidem adiungeret, ni pene ad verbum ex Mom- 
msenii historia essent expressa. En igitnr quae de nobis 
et sentiat et scribat Mommsenius: « Italica gens nec potuit 
olim, nec potest in praesenti inter illas enumerari, quae 
pofitica virtute in primis commendentur.... Italorum 
pectus lentum, vehemontioribus affectibus impar. Nullus 
unquam populus aut rhetoricis pigmentis, aut comica 
actione Italos aequiparavit. At in iis quae pertinent ad 
interioris artis rationes, quandam solertiae mediocrita¬ 
tem nunquam Itali excesserunt; neque nlla unquam tem¬ 
pestate ant epicum aut dramatienm carmen illorum li- 
terae ediderunt, numeris omnibus absolutum. Vel ipsa 
opera diligenter elaborata , quae apud Italos praecipua 
laude feruntur, uti divinum Altgherii pofiraa , uti Sal¬ 
lustii, Machiavelli, Taciti et Gollettae historiae, rheto¬ 
ricum potius fucum , quam sincerum naturao colorem 
referunt. Quid quod ? Ad rem musicam quod spectat, 



facile quidem ac libens ingenium praesetulerunt, non 
singularem excogitandi facultatem,... et potiusquam vi¬ 
ros musicae artis apprime doctos , gregarios quosdam 
artifices in coelum extollunt, divinae rationis expertes, 
qua audientium animi permoventur (2). » 

Hisco nimirum probris Italos proscidit Mommsenius 
in historia , quam per summum dedecus italus quidam 
Sentinius italico est interpretatus, quo facilius, credo, 
contumeliae in Italos iactatae in omnem late Italiam 
pervulgarentur; in historia, quam levissimi atque indo¬ 
ctissimi homines maximis laudibus prosequi, et classi¬ 
cis scriptoribus praeoptare non dubitant, veritatis iuxta 
atque italici decoris securi. Ad me quod attinet, au¬ 
ditores, si germanus historicus, se coram offerret, sic 
blande hominem compellarem: Dic, amabo, doctis¬ 
sime Mommsoni, lmnqnamne, dum Italiam peragrares, 
litteratos lapides terra marique conquisiturus, nunquamne 
auditione accepisti, Virgilium quemdam, mantuanum poe¬ 
tam , epicum carmen concinnasse, cui Aeneida nomen 
fecit ? Iamvero non Italos tantum, sed externos pleros- 
que iutelligentis iudicii viros haec fama obtinet, primas 
in epica podsi Virgilium tulisse; ad quem subsequentes 
epici poetae sic respexerunt, ut multi multa ab eo pe¬ 
tita in rem suam converterent, nemo unus ipsum supe¬ 
raret. Quamquam vero Mantua, ubi natus est Yirgilius, 
Teutonorum dominatum quandoque pertulit, est tamen 
italica urbs, quae divinum vatem, Aeneae praeconem, a 
se genitum gloriatur. 

Dixi modo, recentiores epicos poetas solitos fuisse in 
Virgilium, veluti in absolutissimum exemplar intueri. 
In his complures enumerantur, tum nostrates, tum ex¬ 
ternis gentibus orti. Sed unum ex omnibus commemo¬ 
rabo. Nescio, Mommseni, vir eruditissime, an forte ad 
aures tuas unquam pervenerit nomen Torquati Tassi, 
qui epico poCmate fortissimum virum cecinit, quo duce, 
arma Europaeorum in Orientem pro Christo sunt il¬ 
lata. Acutissimi critici hoc Torquati nostri poSma con¬ 
cordes praedicant, tamquam praestantissimum omnium, 
quae post renatas litteras in excultissima quaque gente 
prodierint. Fridericus ipse Schlegelius, quem nosti, 
quemque nemo sane italicae dignitatis nimium fautorem 
aut amplificatorem dixerit, Schlegelius, inquam, Camo- 
Snsium et Tassum facile principes in heroica poesi di¬ 
cere non dubitavit. Tasso quoque non in ultimis laudum 
hoc fuerit, quod eius pofema in nobilissimas omnes Eu¬ 
ropae linguas est translatum. 

Multa praeterea possem hac de re in medium proferre, 
quibus abunde confirmarem, Italiam, neque epicorum poS- 
tarum numero, nec praestantia ceteris gentibus cessisse. 
At vos profecto taederet oratoris, in re nota et pervul¬ 
gata perperam immorantis; praesertim quum alia com¬ 
plura sint refellenda, quibus falso nos insimulat histo¬ 
ricus. Et primo quidem invidiose Italos criminatur, quod 
nullum unquam laudabile carmen dramaticum protulerint. 
Qua de re obtrectatorem nostrum ad historiam delega¬ 
mus, quam I. L. Kleinius, vir apud Germanos magnae 

Th. Vallavrii. De italorum ioctrina. 1* 



existimationis de dramate nuperrime concinnavit (3). Ibi 
videlicet acerrimi iudicii vir a Marco Accio Plauto au¬ 
spicatus ( cui verum nomen asseruit (4) adversus inanes 
Friderici Ritschelii cavillationes ), de dramaticis poetis 
nostris sic disserit, ut omnes singillatim commemorando, 
qui floruerunt a Sarsinatc ad Goldonium, ad Alferium, ad 
Metastasium, ad Albertum Notam , ad Gherardium dei 
Testa, ad Paullum Ferrarium, aliosque, meritam iis 
laudem non invideat, nedum italicae nationi falsum cri¬ 
men affingat, quod quasi venenatum telum in nos iacit 
Mommsenius. Germani hominis auctoritati, uti videtis, 
auditores, in primis acquiesco, quum multo plura mihi 
in medium proferre liceret, quae italici dramatis digni¬ 
tatem tuentur. Sed satis sit Molierium memorare. Etsi 
plurimas argutias facetissimi salis ex ingenio suo ex¬ 
pressit gallus hic poeta; haud parum tamen ad comicam 
illius vim contulerunt Sarsinatis nostri comoediae, qua¬ 
rum lectione constat mirifice fuisse delectatum. 

Hactenus, auditores, do poetica Italorum facultate. 
Venio nunc ad multo graviora. Inauditum plane atque 
ita novum crimen in Italos intendit Mommsenius, ut du¬ 
bium mihi sit, utrum ipsum uti gravem adversarium 
refutem necno. Vecordiam germani hominis attendite, 
quaeso, auditores. Optimos quosque italos scriptores, 
singulari et prope divina ingenii vi praeditos, ipse fu¬ 
catos rhetores appellat, a naturae norma et praescri¬ 
ptione longissime aberrantes. Aligherium nominatim, 
Sallustium, Tacitum, Machiavellum rhetores dicit» Haec 

quidem verba inconsideratissimae temeritatis , neminem 
sane effutiisse credideris, nisi qui latinas atque italicas 
litteras ne a limine quidem salutarit, aut vatiniano odio 
Italorum nomen et decus persequatur. Ecquis enim un¬ 
quam , per Deum immortalem , in Sallustio, in Tacito, 
in Machiavello veras, concinnas , graves, sapientesque 
sententias non est miratus, aptis verbis perpolitas, et 
plane sine pigmentis atque rhetoricis exornationibus ? Po¬ 
stremo Aligherii ornatura virilem, fortem, sanguine et 
viribus nitentem criminari, perinde ac si rhetoricam re¬ 
dundantiam et colorem fuco ementitum praeseferat, ea 
vero extrema inscitia est, auditores humanissimi (5).Huo- 
cine tandem, Tacite, Aligheri, Machiavelle , huccine tan¬ 
dem cuncta reciderunt, ut vos qui omnem vitae cursum 
in animi contentione, in studiis, in laboribus transegi¬ 
stis, vos, quorum nomina clarissima in universum terra¬ 
rum orbem sunt pervulgata, quorum opera doctissimorum 
hominum manibus teruntur, eruditorum animadversioni¬ 
bus declarantur, omnium laudibus efferuntur, vos, in¬ 
quam, ad humilem rhetorici artificis conditionem abiicere- 
mim? Huc nimirum ventum est, ut homo germanus, quem 
Itali humanissimo et benigno hospitio toties exceptum, in 
litterarias nostras societates honoris causa cooptavimus (6); 
cui antiquitates nostras investiganti omnia quibus egeret 
subsidia et commoda ultro obtulimus, huc, inquam, ven¬ 
tum est, ut homo germanus debitas , meritasque nobis 
gratias persolvat, Italorum nomen ex libidine obscu¬ 
rando, quibus omnem ingenii laudem eripere conatur! 

Neque id satis, auditores. Ne in levioribus quidem 
artibus, a quibus homines honestam oblectationem pe¬ 
tere consueverunt, iudice Mommsenio , ultra quandam 
mediocritatem progressi sunt, nedum principatum obti¬ 
nuerint Itali. Rei praesertim musicae nobis palmam in¬ 
videt Mommsenius, quam ultro nobis deferunt transal¬ 
pinae iuxta ac transmarinae regiones. Perinde ac si, 
ceteris praetermissis, Bellinium, Rossinium, Mercadan- 
tem, Yerdium non protulerit Italia, quorum divinae 
symphoniae piorum mentem in templis ad Deum erigunt, 
spectantium aures in theatris morantur, ubicumque demum 
simus, otiosum tempus fallunt, tristesque discutiunt co¬ 
gitationes (7). Tui sane me miseret, Mommseni, qui 
tam parum teretes aures sis sortitus, ut iis nihil plane 
afficiaris, quae non humaniores modo homines , sed tu¬ 
nicatus ipse popellus ubique terrarum pronis auribus 
hauriunt. Psaltae nostri vel in extremas orbis regiones 
magna mercede hinc arcessuntur. Illorum adventus mul¬ 
tos ante dies a diariis praenuntiatus, omnium civium 
sermone celebratur. Ubi vero expectati, desiderati in 
scenam prodeunt, mirum qui clamores, qui plausus tota 
cavea, seu festivas semperque revirescentes Hispa¬ 
lensis Tonsoris cantilenas modulentur, Rossinianis 
numeris aptatas , seu Bellinianae Normae lamenta¬ 
bile carmen, seu demum quidpiam concinant iucundis 
modis, quos nuperrime fecerunt Donizetius, Pacinius, 
Verdius. Quapropter, quum communi omnium populo¬ 
rum sententia, in musicis facile primas teneant Itali (8), 

non video cur agresti aure Germanus omnium consen¬ 
sum audacter explodere non dubitarit. Hem, auditores, 
quo redacti sumus peregrini hominis impudentia ! Re¬ 
pente fungi, bardi, blenni facti sumus, sine humanitate, 
sine litteris. Diviniores poStae nostri, historici nostri 
sapientissimi, ceu fucati rhetores cum irrisione ludun¬ 
tur. Vel ipsa coelestis modorum vis, singulari quodam 
Dei munere Italorum animos illapsa, per summum nefas 
nobis eripitur! 

Quidquamne putatis esse, auditores, supra haec, quae 
in medium attuli, quo progrediatur hominis vecordia ? 
Est profecto. Non modo laudem quae ex poSsi, ex hi¬ 
storia, ex musicis in Italos redundat, iniuria deterit 
Mommsenius; sed oratoriam quoque virtutem M. Tullio 
Ciceroni denegare non erubescit, quem post octodecim 
ferme secula omnes gentes aliqua humanitate expolitae 
uti oratorem principem celebrare atque admirari non de¬ 
stiterunt. Humanam prope fidem excedere videtur ab¬ 
surdum hoc Mommsenii commentum. Quopropter haud 
abs re me facturum existimavi, si hoc latine interpre¬ 
tatus , verbum ferme pro verbo redderem. « Si libeat, 
inquit Mommsenius, in Tullio scribendi facultatem ex¬ 
pendere, non maioris sane faciendam dixeris, quam ipsius 
prudentiam civilem, quae nullam ei peperit existimatio¬ 
nem. Ut ad aliquam laudem adsurgeret, in omni scri¬ 
ptionum genere ingenium periclitatus, ausis semper suis 
ineptus excidit. Placetne dicamus de oratoria dicendi 
vi ? Quamnam putatis esse debuisse in homine tam mo- 



bilis ac pene frigidi ingenii, ut nulli unquam opinioni 
firmiter adhaereret ? Equidem non eloquentem causarum 
patronum, sed latratorem et rabulam dicere non dubito. 
Non defuere quidem Ciceroni ad coronam oranti festivi 
quidam sententiarum lepores auditoribus exhilarandis, 
aut aculei verborum, quibus adversarios peteret. At 
praestantissimae quae fama feruntur Tullianae orationes, 
etsi quamdam legenti iucunditatem afferunt, longissime 
tamen absunt a vi et venustate, quibus optimae orato¬ 
riae dictiones, et vel ipsi Beaumarcbei commentarii com¬ 
mendantur. Sicui tamen ob facetos sales, quos modo me¬ 
moravi , optimo iure Arpinas laudandus non videatur, 
equidem non repugno. Namque in Tullianis orationibus, 
ubi res publicae in quaestione versantur, civilis omnis 
prudentia desideratur ; in forensibus disceptationibus pa¬ 
tronum animadvertis iuris inscitia saepe laborantem, non 
tam clientis commodis servientem, quam de se et de in¬ 
genii fama anxium, praesertim vero inanem verborum 
sonitum stomacharis, nulla subtecta sententia. Quid plura? 
doctissimus quisque hoc unum , mea quidem sententia , 
mirabitur, oratorias videlicet Ciceronis scriptiones, ma¬ 
gnam aliquando sui admirationem iniecisse (0). » 

Si quis ex ultima barbarie absurda haec atque incre¬ 
dibilia effutiret, insignem hominis stupiditatem miseratus, 
tacerem. Quid enim referret in truncum atque stipitem 
invehi ? At quisnam sibi temperet, talia legenti a Mom- 
msenio illo prolata, qui, quasi canis venaticus, vel levis¬ 
sima romanae humanitatis vestigia diligentissime odora- 

tur ac pervestigat ? qui totus est in latinorum scriptorum 
codicibus excribendis et expurgandis ? qui nullis laboribus 
frangi, nullis difficultatibus absterreri, nullis aut vale¬ 
tudinis aut itinerum incommodis retardari se patitur , 
siqua modo spes ostendatur, fore ut vel minimum ro- 
manae antiquitatis monumentum a tenebris atque a si¬ 
lentio ei liceat vindicare? Equidem acrem Mommsenii 
curam in latinas litteras collatam mecum ipso conside¬ 
rans, nequeo, auditores, satis mirari, unde ad illas opi¬ 
niones venerit, quas supra memoravi. Haec autem sen¬ 
tentia magis magisque animo meo sedet, nupera haec 
philologiae studia, quae apud Germanos vigent, in au¬ 
cupio syllabarum, in etymis quaeritandis tantummodo 
posita, ingenii aciem sic obtundere, ut viri ceteroquin 
eruditi, in rebus aestimandis a praestantissimorum 
intelligcntia et sensu longissime recedant, nedum tirones, 
diu in hisce tricis commorati, aliquam doctrinae prae¬ 
stantiam consequantur. Huc accedit, quod morosa et an¬ 
xia diligentia, adhibita exedtiendis membranulis, vetustate 
evanidis, tinea exesis, librariorum oscitantia deformatis, 
item supplendis atque interpretandis litteratis lapidibus, 
quos indocti quadratarii barbaria saepe infuscarunt , u- 
sum sane quemdam et facultatem Mommsenio dare po¬ 
tuit discernendi genuina a suppositis, antiqua a recentio- 
ribus superinductis; sed celeres ingenii motus in homine 
retardavit et pulcri sensum extinxit. Itaque nil mirum, 
si intelligens illius iudicium plane hebescere videatur. 
Si enim ita res sese non haberet, quinam fieri posset, 



ut Mommsenius, doctissimo viro, qui libros exaravit de 
legibus, de officiis, de republica, omnem ci¬ 
vilis sapientiae laudem invideret ? Qui fieri posset, ut 
inepti scriptoris macula notaret sapientissimum virum, 
qui Graecorum philosophiam latinis litteris illustravit in 
Tusculanis Disputationibus, in Libris Acade¬ 
micorum, in Libris de finibus bonorum et ma¬ 
lorum , de divinatione, de natura Deorum? 
Qui fieri posset ut tricas appellaret Tullii epistolas 
ad Atticum, ubi sollertissime in causas inquirit ru¬ 
entis romanae reipublicae, acute de studiis principum vi¬ 
rorum iudicat, argute disputat de rebus difficillimis? Aut 
ego, auditores, nihil plane in istis rebus intelligo, ir¬ 
ritoque labore in evolvendis Tullianis operibus vitam 
omnem meam stolidus exegi, aut ego videor iure meo 
Mommsenium compellare vel hominem omnis iudicii ex¬ 
pertem, vel indoctum, qui ex Tullianis scriptionibus, non 
plus delibavit, quam quantum ex prima illa puerili in¬ 
stitutione obiter ac perfunctorie percipimus. Quod quidem 
quum de omnibus Ciceronis operibus generatim liceat 
affirmare; tum de orationibus praesertim quae, ex Mom- 
msenii sententia, patronum arguunt iuris ignarum, fa¬ 
miliariter iocantem, securum ceteroquin de clientis vita 
et fortunis, postremo hominem in verba proiectum, lo- 
cutuleium ac blateronem (10). 

0 Marce Tulli, iurisperitorum eloquentissime, quum 
forensi opera per diem defessus, ad antelucanas lucu¬ 
brationes e lectulo surgeres; quum gregibus amicorum 

stipatus ad forum descenderes; quum te e rostris dicen¬ 
tem populus universus arrectis auribus audiret, atque 
admirationem suam acclamatione et plausu confiteretur; 
quum iudicum mentem ira aut miseratione permoveres, 
nefariis perniciem, innocentibus salutem, miseris sola- 
tium afferendo; quum luculentis tuis in Catilinam ora¬ 
tionibus rempublicam ex impiis coniuratorum faucibus 
eripuisti; quum cives Antoniano latrocinio liberasti; 
quum Yerrem, maleficiis convictum et pro factis iudi- 
cium timentem, solum vertere iussisti, anne futurum ali¬ 
quando diem suspicabaris , quo homo germanus te ra¬ 
bulam, te locutorem diceret, canoras tantummodo nugas 
effutientem? Profecto siquis eorum quae in terris fiunt 
sensus ad manes pervenit, puto equidem te, oratorum 
praestantissime, qua es animi altitudine, iniquum obtre¬ 
ctatorem laudum tuarum ridere. Ridemus et nos, Marce 
Tulli. Neque enim haec quae scribimus, eo spectant, ut 
te adversus Mommsenii criminationes purgemus, sed 
ut meritam genti italicae- gloriam vindicemus, quae ex 
immortalibus operibus tuis in nos redundat. Ridemus et 
nos frigidum atque inertem archacologum, de re incognita 
perperam iudicantem; nos qui grando mortalis aevi spa¬ 
tium in latinis scriptoribus evolvendis impendimus; qui 
longo et diutino illorum studio acceptum referimus, si 
quidquam intelligentis iudicii in litteris sumus consecuti; 
qui grammatistarum gregi nomen non dedimus, etymo¬ 
rum argutias aucupantium, sed optimum quemque Ro¬ 
manorum perlegimus, ut pectus nostrum , veterum sa- 

pientia roboratum , aequalium corruptelis obsisteret , 
temporum infelicitatem toleranter ferret; praesertim vero 
ut disciplinae nostrae alumni e nobis exemplum sibi su¬ 
merent laboris, fortitudiuis, constantiae, quae neque ad¬ 
versis frangitur, neque unquam de suo cursu patitur, se 
aut illecebris aut praemiorum spe dimoveri. 

Ad haec igitur studia, quae adolescentiam meam alue¬ 
runt, florentem inventam ornarunt, nunc canescenti ae¬ 
tati requiem et solatium afferunt, ad haec, inquam, studia 
vos etiam atque etiam vehementer hortor, adolescentes 
lectissimi; in primis vero ad haec Tulliana opera per¬ 
legenda, quae perridicule carpit Mominsenius. Siquidem 
Tullius singulari ac prope divino ingenio, amplissima 
doctrina, genere dicendi magnifico atque praeclaro spe¬ 
ctandus, unus omnium maxime aptus semper habitus est 
eliciendae, fingendaeque iuvenum eloquentiae. Arpinatis 
operibus accedat diligens carminum atque historiarum 
lectio ; namque sublimis poetarum spiritus, teste Quin¬ 
tiliano (11), orationem attollit; historici autem rerum ge¬ 
starum exemplis segetem ac materiam dicendo suppedi¬ 
tant. Neque absurdae Mommsenii insectationes a poetis 
atque historicis romanis vos deterreant, auditores huma¬ 
nissimi. Per hos enim scriptores, quos viri sanctissimi 
in coenobiis servarunt, ad hanc humanitatis lucem emer¬ 
serunt olim patres nostri ex crassis tenebris Europae su¬ 
perfusis, quum fractae Romanorum opes irrumpenti hy- 
perboreorum barbariae succubuerunt. Adsidua horum 
scriptorum lectione innutritis vobis continget, ut non ve- 

stris tantum commodis serviatis, sed communis patriae 
decus atque existimationem tueamini, quao frustra calu¬ 
mniatus deterere conatur Mommsenius (12). Hac via in¬ 
sistentes Italiae gloriam conservabitis, quam pro viribus 
infringere student quotquot per summurn nefas Mommse- 
nii conatibus sulfragantur, illam disciplinam secuti, quao 
in solo syllabarum aucupio versatur, quaeque frigida et 
morosa eruditione iuvenilis ingonii aciem retundit. Hac 
via insistentes id demum consequemini, adolescentes le¬ 
ctissimi, ut vos, Italis prognati, qui seculo quintodecimo 
et sextodecimo ceteris Europae gentibus clarissimum in¬ 
genii et consilii lumen ostenderunt, fortiter ct strenuo 
impressionem Germanorum feratis , qui in litteraria di¬ 
sciplina omnium Europae gentium iam vellent dominari. 

Utinam falsus vates ferar, auditores humanissimi! 
In medium tamen proferre non dubitabo quod iamdiu 
praesentit animus. Nisi Itali gentis nobilitate dignos spi¬ 
ritus capiant, video maximam turpitudinis notam in fu¬ 
turum tenipus nationi nostrae esse inurendam ; quum 
haee omnino fama per universum orbem percrebuerit , 
Italos videlicet, extra omneni ingenii aleam positos, in¬ 
fusa in civitatem peregrinitate, eo tandem venisse , ut 
omne lumen litterarum hyperboreis populis acceptum fe¬ 
rant, quos armis olim devictos, rudes atque agrestes ad 
humanitatem excoluerunt (13). Aetas mea iam devexa 
a tanto pudore me sane vindicabit. Ut vos, in patriae 
spem succrescentes, ab hac calamitate eripiamini, in ve¬ 
stra solum virtute positum est, adolescentes lectissimi. 

